CELEX: 32021D1298
Language: el
Date: 2021-07-30 00:00:00
Title: Απόφαση (ΕΕ) 2021/1298 του Συμβουλίου της 30ής Ιουλίου 2021 για τον διορισμό ενός αναπληρωματικού μέλους, έπειτα από πρόταση του Βασιλείου της Ισπανίας, στην Επιτροπή των Περιφερειών

5.8.2021   
               
               
                  EL
               
               
                  Επίσημη Εφημερίδα της Ευρωπαϊκής Ένωσης
               
               
                  L 282/34
               
            
         ΑΠΟΦΑΣΗ (ΕΕ) 2021/1298 ΤΟΥ ΣΥΜΒΟΥΛΙΟΥ
         της 30ής Ιουλίου 2021
         για τον διορισμό ενός αναπληρωματικού μέλους, έπειτα από πρόταση του Βασιλείου της Ισπανίας, στην Επιτροπή των Περιφερειών
         ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
         Έχοντας υπόψη τη Συνθήκη για τη λειτουργία της Ευρωπαϊκής Ένωσης και ιδίως το άρθρο 305,
         Έχοντας υπόψη την απόφαση (ΕΕ) 2019/852 του Συμβουλίου, της 21ης Μαΐου 2019, για τον καθορισμό της σύνθεσης της Επιτροπής των Περιφερειών (1),
         Έχοντας υπόψη την πρόταση της ισπανικής κυβέρνησης,
         Εκτιμώντας τα ακόλουθα:
         
                     (1)
                  
                  
                     Το άρθρο 300 παράγραφος 3 της Συνθήκης προβλέπει ότι η Επιτροπή των Περιφερειών απαρτίζεται από αντιπροσώπους των οργανισμών τοπικής αυτοδιοίκησης και περιφερειακής διοίκησης, οι οποίοι είτε είναι εκλεγμένα μέλη οργανισμού τοπικής αυτοδιοίκησης ή περιφερειακής διοίκησης είτε ευθύνονται πολιτικώς έναντι εκλεγμένης συνέλευσης.
                  
               
                     (2)
                  
                  
                     Στις 20 Ιανουαρίου 2020 το Συμβούλιο εξέδωσε την απόφαση (ΕΕ) 2020/102 (2) για τον διορισμό των τακτικών και αναπληρωματικών μελών της Επιτροπής των Περιφερειών για την περίοδο από τις 26 Ιανουαρίου 2020 έως τις 25 Ιανουαρίου 2025.
                  
               
                     (3)
                  
                  
                     Μία θέση αναπληρωματικού μέλους της Επιτροπής των Περιφερειών έμεινε κενή λόγω της λήξης της εθνικής εντολής βάσει της οποίας είχε προταθεί ο διορισμός του κ. Juan José MARTÍNEZ LOZANO.
                  
               
                     (4)
                  
                  
                     Η ισπανική κυβέρνηση πρότεινε τον κ. Adrián Ariel ZITTELLI FERRARI, εκπρόσωπο περιφερειακού οργάνου πολιτικά υπόλογο ενώπιον εκλεγμένης συνέλευσης, Director General de Unión Europea de la Región de Murcia - Asamblea Regional de Murcia (Γενικό διευθυντή για τις υποθέσεις της Ευρωπαϊκής Ένωσης για την Περιφέρεια της Murcia - Περιφερειακή Συνέλευση της Μούρθια), ως αναπληρωματικό μέλος στην Επιτροπή των Περιφερειών για το εναπομένον διάστημα της τρέχουσας θητείας, ήτοι έως τις 25 Ιανουαρίου 2025,
                  
               ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
         
            Άρθρο 1
            Ο κ. Adrián Ariel ZITTELLI FERRARI, εκπρόσωπος περιφερειακού οργάνου πολιτικά υπόλογο ενώπιον εκλεγμένης συνέλευσης, Director General de Unión Europea de la Región de Murcia - Asamblea Regional de Murcia (Γενικός διευθυντής για τις υποθέσεις της Ευρωπαϊκής Ένωσης για την Περιφέρεια της Murcia - Περιφερειακή Συνέλευση της Μούρθια), διορίζεται ως αναπληρωματικό μέλος στην Επιτροπή των Περιφερειών για το εναπομένον διάστημα της τρέχουσας θητείας, ήτοι έως τις 25 Ιανουαρίου 2025.
         
         
            Άρθρο 2
            Η παρούσα απόφαση αρχίζει να ισχύει την ημερομηνία της έκδοσής της.
         
         
            Βρυξέλλες, 30 Ιουλίου 2021.
            
               
                  Για το Συμβούλιο
               
               
                  Ο Πρόεδρος
               
               G. DOVŽAN
            
         
         
            (1)  ΕΕ L 139 της 27.5.2019, σ. 13.
         
            (2)  Απόφαση (ΕΕ) 2020/102 του Συμβουλίου, της 20ής Ιανουαρίου 2020, για τον διορισμό των τακτικών και αναπληρωματικών μελών της Επιτροπής των Περιφερειών για την περίοδο από 26 Ιανουαρίου 2020 έως 25 Ιανουαρίου 2025 (ΕΕ L 20 της 24.1.2020, σ. 2).